У паняцця ёсць і іншыя значэнні, гл. Бельскі павет.
**Бельскі павет** (польск.: Powiat bielski) — павет у Падляскім ваяводстве Польшчы. Створаны ў 1999 годзе ў выніку адміністрацыйнай рэформы.

Адміністрацыйны цэнтр — горад Бельск Падляскі. Акрамя яго, у складзе павета знаходзіцца яшчэ адзін горад — Браньск.

На поўдні Бельскі павет мяжуе з Семятыцкім паветам, на захадзе — з Высокамазавецкім, на поўначы — з Беластоцкім, а на ўсходзе — з Гайнаўскім паветам.

Гісторыя
--------

Бельск з'яўляўся цэнтральным пунктам для станаўлення будучага Бельскага павета. Першыя згадкі пра бельскае гарадзішча адносяцца да 13 ст. калі гэтыя землі належалі Галіцка-валынскаму княству. Першапачаткова адміністрацыйным цэнтрам было Берасце, але ў 13 ст. больш значны ўплыў на будучыя землі Бельскага павета аказваў Дарагічын. Праўдападобна каля 1320 года Бельская земля ўпершыню трапляе ў склад ВКЛ, але на працягу 14 ст. неаднаразова апынялася ў руках мазавецкіх князёў. Канчаткова бельская земля адыйшла да князя Вітаўта каля 1405 г. і з 1413 г. у складзе Дарагічынскай зямлі ўваходзіла ў Троцкае ваяводства. Яшчэ з канца 14 ст. тэрыторыя сёняшняга Бельскага павета (асабліва ягоная заходняя частка) засяляўся дробнай шляхтай мазавецкай, а абшар у наваколлі Бельска і на ўсход ад яго з канца 15 ст. і асабліва ў 16 ст. засяляўся мужыкамі з раёна Дарагічына і Берасця, а таксама баярамі з Літвы. Прыватная ўласнасць земляў на захадзе сёняшняга павета і вялікакняжацкая (а з 1569 г. каралеўская) ўтрымалася ажно да канца 19 стагоддзя. Бельская земля ўвайшла ў 1513 г. у склад Падляшскага ваяводства і з ім у выніку Люблінскай уніі была ўключаная ў 1569 г. у склад Кароны Каралеўства Польскага. Пасля падзелаў Рэчы Паспалітай тэрыторыя сёняшняга павета апынуўся пад уладай Каралеўства Прусіі, а пасля Тыльзіцкага пагаднення 1807 г. адыйшла ў склад Беластоцкай вобласці Расійскай імперыі. З 1842 г. у складзе Гродзенскай губерні. Пасля Першай сусветнай вайны па рашэнні польскага Савета Міністраў быў створаны Бельскі павет у складзе Беластоцкага ваяводства. Ахопліваў ён сабою таксама тэрыторыі сёняшніх Гайнаўскага і Семятыцкага паветаў. Быў ліквідаваны 14 студзеня 1940 г. і падзелены на Бельскі, Бранскі, Цеханавецкі, Кляшчэльскі і Сямяціцкі раёны. Пасля Другой сусветнай вайны ў 1952 г. з даваеннага Бельскага павета быў адлучаны новаствораны Семятыцкі павет, а ў 1953 г. Гайнаўскі. Бельскі павет быў ліквідаваны на аснове адміністрацыйнай рэформы ў 1973 г. і адноўлены ў 1998 г..

Адміністрацыйны падзел
----------------------

|  |  |  |  |  |  |
| --- | --- | --- | --- | --- | --- |
| **Герб** | **Гміна** | **Статуc** | **Плошча,км²** | **Насельніцтва,чал.** | **Адміністрацыйны цэнтр**  |
| Герб | Бельск Падляскі | гарадская | 26,9 | 26 137 |  |
| Герб | Бельск Падляскі | вясковая | 430,14 | 6 946 | Бельск Падляскі |
| Герб | Боцькі | вясковая | 227,3 | 4 562 | Боцькі |
| Герб | Браньск | гарадская | 32,4 | 3 847 |  |
| Герб | Браньск | вясковая | 112,67 | 5 981 | Браньск |
| Герб | Вышкі | вясковая | 206,5 | 4 580 | Вышкі |
| Герб | Орля | вясковая | 159,68 | 2 885 | Орля |
| Герб | Рудка | вясковая | 70,21 | 1 941 | Рудка |

Асобы
-----

* Міхаіл Рукевіч (1794 — 1841) — удзельнік дваранскага рэвалюцыйнага руху пачатку XIX стагоддзя, ініцыятар стварэння «Таварыства вайсковых сяброў»

Дэмаграфія
----------

Насельніцтва павета дадзена на 30 чэрвеня 2015 года.

| Перапіс | Усяго | Мужчыны | Жанчыны |
| --- | --- | --- | --- |
|  | чал. | чал. | чал. |
| **Усяго** | **56 879** | 28 154 | 28 725 |
| Гарадское насельніцтва | **29 984** | 14 539 | 15 445 |
| Сельскае насельніцтва | **26 895** | 13 615 | 13 280 |

* Узроставая піраміда жыхароў Бельскага павета ў 2014 годзе.

Зноскі
------

1. 1 2  Насельніцтва на 30.06.2015
2. ↑  *Zbigniew Romaniuk*. Zarys historii powiatu bielskiego (польск.).  Powiat bielski. Праверана 3 чэрвеня 2015.

| ⛭Бельскі павет |
| --- |
| Гарады | Бельск Падляскі • Браньск |  |
| Гарадскія гміны | Бельск Падляскі • Браньск |
| Вясковыя гміны | Бельск Падляскі • Боцькі • Браньск • Вышкі • Орля • Рудка |

| ⛭Падляскае ваяводства |
| --- |
| Гарады на правах павета | Беласток *(цэнтр)* • Ломжа • Сувалкі |  |
| Паветы | Аўгустоўскі • Беластоцкі • Бельскі • Высокамазавецкі • Гайнаўскі • Граеўскі • Замброўскі • Кальнэнскі • Ламжынскі • Манецкі • Сакульскі • Семятыцкі • Сувальскі • Сэйнэнскі |
| Цэнтры паветаў | Аўгустаў • Бельск Падляскі • Высоке Мазавецке • Гайнаўка • Граева • Замбраў • Кольна • Монькі • Сакулка • Семятычы • Сэйны |
| Іншыя гарады | Браньск • Васількаў • Гонёндз • Дамброва Бяластоцка • Драгічын • Заблудаў • Кляшчэлі • Кнышын • Крынкі • Лапы • Ліпск • Міхалова • Новагрод • Райгруд • Ставіскі • Супрасль • Сураж • Сухаволя • Тыкоцін • Хорашч • Цехановец • Чарна Бяластоцка • Чыжаў • Шчучын • Шэпятова • Ядвабнэ |